

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. április 28-i ülésére**

|  |
| --- |
| **Tárgyalandó napirend:****Kodolányi János Közösségi Ház és Könyvtár és a Sportcsarnok helyiségeinek, eszközeinek bérleti díja, valamint a könyvtári beiratkozási díjak meghatározása** |

**A napirendet tárgyaló ülés dátuma**: **2025.04.28.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai:**

**-**

**4. Tényállás bemutatása:**

A Kodolányi János Közösségi Ház és Könyvtár önálló intézmény megszüntetése miatt a bérleti díjak felülvizsgálata szükséges, mivel az önkormányzat esetében a bérbeadás ÁFA köteles tevékenység, míg korábban az intézménynél a bérbeadás ÁFA mentesen történt.

Szükségesnek ítéltük meg a díjakat, valamint a kedvezményeket egységesíteni, valamint a díjszabást egyszerűsíteni és kezelhetőbbé tenni.

A könyvtári beiratkozási díjak évek óta változatlanok, ezért indokoltnak tartunk azok minimális emelését is.

Telki, 2025. április 14. Deltai Károly

 polgármester

**1.sz. Határozati javaslat**

**Telki Község Önkormányzat Képviselő-testülete**

**/2025. (IV.28.) számú önkormányzati határozata**

**Kodolányi János Közösségi Ház és Könyvtár helyiség bérleti díjak meghatározása**

Telki község Képviselő-testülete úgy határoz, hogy a Kodolányi János Közösségi Tér és Könyvtár helyiségei és a hozzá kapcsolódó eszközök bérleti díját az alábbiak szerint határozza meg.

Jelen határozat hatályba lépésével egyidejűleg hatályát veszti Telki község Önkormányzat képviselő-testületének 65/2024. (VI.14.) Önkormányzati határozata.

|  |  |  |  |  |
| --- | --- | --- | --- | --- |
| **HELYISÉG MEGNEVEZÉSE** | **ÓRADÍJ** | **NAPIDÍJ** | **TELKI ÓRADÍJ** | **TELKI NAPIDÍJ** |
| **PAJTA** |
| **Alap díj** | 12.000 Ft + ÁFA | 172.800 Ft + ÁFA | 9.600 Ft + ÁFA | 138.240 Ft + ÁFA |
| **Kereskedelmi** **célú bérlés** | 15.000 Ft + ÁFA | 288.000 Ft+ ÁFA | 12.000 Ft + ÁFA | 230.400 Ft + ÁFA |
| **Pajta fűtés** | 3.500 Ft + ÁFA | - | 3.500 Ft + ÁFA | - |
| **NAGYTEREM**  |
| **Alap díj** | 10.000 Ft + ÁFA | 144.000 Ft + ÁFA | 8.000 Ft + ÁFA | 115.200 Ft + ÁFA |
| **Kereskedelmi célú bérlés** | 12.500 Ft + ÁFA | 240.000 Ft + ÁFA | 10.000 Ft + ÁFA | 192.000 Ft + ÁFA |
| **Klíma használat** | 1.200 Ft + ÁFA | - | 1.200 Ft + ÁFA | - |
| **Házasságkötés alkalmával3** | 20.000 Ft + ÁFA / alkalom |
| **Választási kampány céljára4** | 10.000 Ft + ÁFA / alkalom |
| **KISTEREM**  |
| **Alap díj** | 6.000 Ft + ÁFA | 86.400 Ft + ÁFA | 4.800 Ft + ÁFA | 69.120 Ft + ÁFA |
| **Kereskedelmi célú bérlés** | 7.500 Ft + ÁFA | 144.000 Ft + ÁFA | 6.000 Ft + ÁFA | 115.200 Ft + ÁFA |
| **Házasságkötés alkalmával3** | 9.500 Ft + ÁFA |
| **EGYÉB HELYISÉGEK** |
| **FOLYOSÓ1** | 5.000 Ft + ÁFA | - | 4.000 Ft + ÁFA | - |
| **UDVAR** | 5.000 Ft + ÁFA | - | 4.000 Ft + ÁFAt | - |
| **TELJES KÖZÖSSÉGI HÁZ** | 16.800 Ft + ÁFA | - | 13.440 Ft + ÁFA | - |
| **TELJES KOMPLEXUM** | 30.400 Ft + ÁFA | - | 24.320 Ft + ÁFA | - |
| **TECHNIKAI ESZKÖZÖK, HANG ÉS FÉNYTECHNIKA HASZNÁLATI DÍJA** |
|  | **Alapár**  | **TELKI ÁR** |
| Hang és fénytechnika | alaptechnika: 1 mikrofon, zene bejátszása  | a terem bérleti díja tartalmazza | a terem bérleti díja tartalmazza |
| teljes- hang és fénytechnika  | 40.000 Ft + ÁFA/ alkalom5 | 30.000 Ft + ÁFA/ alkalom5 |
| Projektor   | - | 5.800 Ft + ÁFA/ alkalom | 3.500 Ft +ÁFA/alkalom |

1 A folyosó bérlése esetén a kizárólagosság biztosítása nem minden esetben lehetséges.

2 Egyedi díj megállapítására a polgármester jogosult.

3 Házasságkötés esetén a bérleti díj az igénybevétel időtartamától függetlenül egységesen fizetendő.

4 A választási eljárásról szóló 2013. évi XXXVI. törvény 145.§. (3) bekezdése értelmében választási kampány céljára a jelöltek, jelölő szervezetek a kizárólag a Nagyterem helyiségét jelöltenként, jelölő szervezetenként kampányidőszakban 1 alkalommal maximum 2 óra időtartamra a hatályos terembérleti díj ellenében vehetik igénybe. Egyéb pártpolitikai célú tevékenységre az intézmény helyiségeit nem lehet igénybe venni.

5 A bérleti díj nem tartalmazza a technikus díját. A teljes hang- és fénytechnikát csak az önkormányzattal együttműködésben álló technikus üzemeltetheti. A technikus megbízása a bérlő feladata.

**Megjegyzések:**

**Telki ár:** a telki állandó lakosok az alapárhoz képest 20% kedvezmény igénybevételére jogosultak.

**Rendszeres/folyamatos bérlő**: aki évente minimum 6 alkalommal bérli a helyiséget, a bérleti díjból további 20% kedvezmény igénybevételére jogosult.

**Teljes közösségi ház:** a nagyterem, a kisterem és a folyosó.

**Teljes komplexum:** a pajta, az udvar, a nagyterem. a kisterem és a folyosó.

**Térítésmentes teremhasználat:** az 25/2025. (II.24.) Kt. határozat alapján lehetséges.

Téli időszakban a **Pajta bérlése esetén fűtés** is igényelhető fűtési felár megfizetése mellett. Téli időszaknak tekintjük a november-december-január-február-március hónapokat. A Kodolányi János Közösségi ház és könyvtár helyiségeinek hasznosításáról szóló 51/2020. (VI.30.) Kt. határozat alapján meghatározott térítésmentes teremhasználat esetén amennyiben a bérlő a Pajta fűtését igénybe kívánja venni, a fűtés költségét a bérlőnek a fenti díjtáblázat szerinti tételben meg kell fizetnie.

Teremhasználat az **intézmény működési rendjébe illeszkedő** (nem lehet közerkölcsbe, közbiztonságba ütköző) eseményre, az intézmény szabad időkeretének figyelembevételével a polgármester döntése alapján engedélyezhető.

**Zenés/táncos rendezvény** céljából csak a pajta bérelhető. A bérleti díj nem tartalmazza a rendezvény ideje alatt a takarító és vagyonőr személyzetet, valamint az egészségügyi ellátást. Ezek, mint igénybe vehető kiegészítő szolgáltatási elemként jelennek meg, melyre külön tarifa vonatkozik. A bérbe vevő köteles gondoskodni a rendezvény jellegének megfelelő előírások szerint az egészségügyi biztosításról (mentő, esetkocsi, egészségügyi személyzet stb.)

A teremhasználat **kizárólag aláírt terembérleti szerződés** megkötését követően történhet. Alkalmi bérlés esetén a teremhasználat a bérleti díj előre történő megfizetése mellett lehetséges, folyamatos bérlés esetén a terembérleti szerződésben foglaltak szerint.

Étel- és italfogyasztásból származó szennyeződés esetén utólagosan 25 000 Ft + ÁFA, indokolt esetben egyedi kalkuláció alapján további **takarítási felár** számítható fel.

A bérleti időszakkal le nem fedett **bérlés előtti bepakolás**, és a bérlés utáni elpakolás az adott kategóriába tartozó óradíj 50%-ának felhasznált idő szerinti megfizetése mellett lehetséges. A bepakolás legkorábban 24 órával a bérlés kezdete előtt kezdődhet el, az elpakolásnak legkésőbb 24 órával a bérlés végétől be kell fejeződnie. A be- és elpakoláson maximum 10 fő lehet jelen.

A táblázatba nem sorolt **egyéb esetekben** egyedi megállapodás alapján bérelhető helyiség. Egyedi elbírálásra a polgármester jogosult.

Határidő: 2025.05.01.

Felelős: polgármester

**2.sz. Határozati javaslat**

**Telki Község Önkormányzat Képviselő-testülete**

**/2025. (IV.28.) számú önkormányzati határozata**

**A Sportcsarnok bérleti díjak meghatározása**

Telki község Képviselő-testülete úgy határoz, hogy a Telki Sportcsarnok helyiségeinek bérleti díját az alábbiak szerint határozza meg.

Jelen határozat hatályba lépésével egyidejűleg hatályát veszti Telki község Önkormányzat képviselő-testületének 127/2023. (XII.11.)Önkormányzati határozata.

|  |  |  |  |
| --- | --- | --- | --- |
| HELYISÉG MEGNEVEZÉSE  | Alapár(Ft/óra)  | Telki ár(Ft/óra)  | Telki SE Ft/óra1  |
| Sportcsarnok  |   |   |   |
| Sportcsarnok teljes (küzdőtér)  | 11.500 Ft + ÁFA  | 9.775 Ft + ÁFA  | 6.500 Ft + ÁFA  |
| Sportcsarnok fél (küzdőtér)  | 5.500 Ft + ÁFA  | 4.675 Ft + ÁFA  | 3.500 Ft + ÁFA  |
| Teljes komplexum (sportesemény)  | egyedi díjszabás2  | egyedi díjszabás2  | 6.500 Ft + ÁFA  |
| Teljes komplexum (zenés/táncos sportesemény)  | egyedi díjszabás2  | egyedi díjszabás2  | -------  |
| Családi események  | egyedi díjszabás2 | egyedi díjszabás2 | --------  |
|   |   |   |   |
| Tornaterem  |   |   |   |
| Hétköznap 15-23 óráig teljes terem  | 9.000 Ft + ÁFA  | 7.650 Ft + ÁFA  | 4.000 Ft + ÁFA  |
| Hétköznap 15-23 óráig fél terem  | 4.500 Ft + ÁFA  | 3.825 Ft + ÁFA | 2.000 Ft + ÁFA |
| Hétvége teljes terem  | egyedi díjszabás2 | -------  | --------  |
| Hétvége fél terem  | egyedi díjszabás2 | -------  | --------  |
|   |   |   |   |
| Műfüves pálya  |   |   |   |
| 15-23 között3  |   |   |   |
| 1 óra  | ------- | ------- | 2.200 Ft + ÁFA |
| A pályát a 18 év alatti helybéliek ingyenesen használhatják a nem bérlettel lefedett időszakban  |   |   |   |

**Megjegyzések:**

1Egyedi díj megállapítására a polgármester jogosult.

2Más Telki illetékességű sportegyesületek ugyanilyen áron, a szabad keret terhére.

3Hétköznap 15-23 óra között és a hétvégi bérlés (pálya foglalás) esetén a pálya felújításához hozzájárulás fizetendő, amiből az üzemeltető elvégzi a szükséges karbantartási és fenntartási munkákat, javításokat (világítótestek, hálók, fű felújítása stb.)

**Telki ár:** a telki állandó lakosok, illetve telki székhelyű sportegyesületek az alapárhoz képest 15% kedvezmény igénybevételére jogosultak.

A pályák foglalásakor a Telki sportszervezetek, Telki gyermekek és Telki lakosok elsőbbséget élveznek.

Bérbeadás célja: Sport és szabadidős, kulturális és közösségi tevékenységek oktatási időn kívül eső időszakban. A sportintézményeket nem lehet vallási, pártpolitikai célú tevékenységekre igénybe venni. Telki Önkormányzat ingyenesen biztosítja a teremhasználatot hetente 2x a helyi nyugdíjasok számára, gyógytorna foglalkozásra.

A bérleti díjak ingyenes sport és szabadidő rendezvények esetében nem érvényesek (belépődíjas rendezvények esetén az üzemeltető egyedi árat állapít meg) Rendezvények alkalmával: A bérleti díj nem tartalmazza a rendezvény ideje alatt a takarító és vagyonőr személyzetet, valamint az egészségügyi ellátást. Ezek, mint igénybe vehető kiegészítő szolgáltatási elemként jelennek meg, melyre külön tarifa vonatkozik.

Rendezvények idején a bérbe vevő köteles gondoskodni, a rendezvény jellegének megfelelő előírások szerint, az egészségügyi biztosításról (mentő, esetkocsi, egészségügyi személyzet stb.)

A létesítmény bérlés menete: A rendezvények és az eseti bérlések esetén a bérlési szándékot legkésőbb 15 nappal a bérelni kívánt időpont előtt kell bejelenteni a létesítmény vezetőjének. A bérlés megkezdése előtt minden bérlővel bérleti szerződést köt a bérbeadó. A bérlés feltételeit a bérleti szerződés tartalmazza. A bérlés akkor tekinthető véglegesnek, mikor a bérleti szerződésben foglaltak teljesülnek.

Határidő: 2025.05.01.

Felelős: polgármester

**3.sz. Határozati javaslat**

**Telki Község Önkormányzat Képviselő-testülete**

**/2025. (IV.28.) számú önkormányzati határozata**

**A könyvtári beiratkozási díjak meghatározása**

Telki község Képviselő-testülete úgy határoz, hogy a Kodolányi János Közösségi Tér és Könyvtár könyvtári beiratkozási díjait az alábbiak szerint határozza meg.

|  |  |
| --- | --- |
| Felnőtt – 16 év felett | 2.000 Ft/év |
| Gyermek és diák – 16 év alatt | ingyenes |
| Diákok – 16 év felett | 1.000 Ft/év |
| Nyugdíjas – 70 év alatt | 1.000 Ft/év |
| Nyugdíjas – 70 év felett | ingyenes |
| Vakok és gyengénlátók | ingyenes |
| Könyvtárak, muzeális intézmények és levéltárak dolgozói | ingyenes |
| Telki Polgármesteri Hivatal dolgozóinak | ingyenes |
| E-book olvasó kölcsönzés, diafilm kölcsönzés, papírszínház kölcsönzés beiratkozási díj | 2.000 Ft/év |

Határidő: azonnal

Felelős: Polgármester